**צעד ראשון | בין הגן לבית הספר לבית הנוער (שעה)**

**מטרות**

1. החניכיםות ינסו להבין את הדומה והשונה בין כל אחת מהמסגרות
2. החניכיםות יחשבו על דברים שהם אוהבים/ אהבו במסגרות אחרות ויציעו לעשות אותם בבית הנוער.
3. החניכיםות ישתפו איך הם מרגישים עם השינויים בין המסגרות

**מהלך**

1. **מה נשמע? (5-10 דק')** נעשה סבב מה נשמע, כל חניך מספר איזה כלי מטבח הוא.
2. **משחק זיכרון תנועות (15 דק')** מכנים תנועות בקיצורים:
3. שיעור - להצביע
4. הפסקה - לזרוק כדור בפנטומימה
5. כתיבה - לכתוב בכאילו
6. ספורט - ריצה במקום
7. הביתה - לנפנף לשלום ביד

החניכים עומדים בשורה מול המדריך/כה, ובהדרגתיות מלמדים תנועה ומתאימים לה את המילה. המדריכה קוראת באחד השמות, והחניכים צריכים לעשות את התנועה המיוצגת. מי שמתבלבל נפסל.

1. **ציר אנושי (10 דק)**

כל החניכות עומדות בשורה בצד אחד של החדר ומתקדמות צעד קדימה רק אם הן מסכימות עם המשפט שנאמר.

* התרגשתי להתחיל את כיתה א
* התרגשתי להתחיל את כיתה ב
* פחדתי להתחיל את כיתה א
* אני מרגיש שינוי גדול בין הגן לכיתה א
* התרגשתי להתחיל להגיע לבית הנוער
* פחדתי להיות חניך בבית הנוער
* היה לי יותר כיף בגן מאשר בבית הספר
* פחדתי לפגוש את המדריכה החדשה
* לפעמים אני לא רוצה לבוא לבית הספר
* לפעמים אני לא רוצה לבוא לבית נוער
* לפעמים אני נורא שמחה לבוא לבית הנוער
* לפעמים נורא כיף לי בביהס
1. **ים יבשה: בית נוער-ביה"ס (5 דקות)** המדריכה קוראת בקול כל מיני אמירות שיכולות להיות נכונות לגבי בית הספר או בית הנוער או לגבי שניהם. החניכים קופצים בין ביה"ס לבית נוער (=ים/יבשה). הם יכולים כמובן גם לקפוץ בין הבית נוער לבית הספר (=ימבשה)
* אני מכיר/ה חברים חדשים
* אני צריכה לשמור על השקט
* יש כאן כללי התנהגות
* אני מרגישה בטוחה
* מותר לי לעשות מה שבא לי מתי שבא לי
* התרגשתי לבוא לכאן בפעם הראשונה
* לא הכרתי אף אחד כשרק הגעתי
* אני מכירה את המקום הזה
* יש לי כאן אחים ואחיות
* לומדים כאן דברים חדשים
1. **דיון (10 דק')**
* אם הייתה לכם בחירה, הייתם נשארים בגן או עולים לכיתה א?
* אם חבר שואל אתכם "מזה הבית נוער" איך הייתם מתארים לו את המקום?
* יש משהו שעשיתם בגן או שאתם עושים בביה"ס שהייתם רוצים שיהיה גם בבית הנוער? *חשוב להבהיר שבית הנוער הוא מקום גמיש ושאפשר לעשות בו דברים שונים.*
1. **פינה אישית (5-10 דק')** כל חניךה בתורו.ה ת.יהיה אחראי.ת על המשחק/ פעילות של סוף הפעולה. באחריותו.ה להסביר את הכללים של המשחק ולהוביל את המשחק. לאחר סבב ראשון שבו כולם מציגים משחקים, אפשר לנסות עוד סוגים של הפעלות כמו: שיתוף בשיר שאוהבים, לשתף במשהו שלמדתי או הכנתי בחוג כלשהו, לספר על המשפחה/ בית הספר ועוד'